鵜戶神宮

鵜戶神宮（日文：うどじんぐう）係日本一神社，位於宮崎縣日南大字宮浦3232，入面供奉日本第一代天皇神武天皇嘅老頭「鶿草葺不合尊」，係順產、航海同埋婚姻美滿嘅守護神，所以善信以新婚夫婦為主。 御本殿所處嘅洞窟上方狀似乳房嘅岩石據講係「鶿草葺不合尊」阿媽豐玉姬喺呢度生仔之後走咗，唔捨得個仔無奶飲，所以留低乳房來哺育個仔，嚿岩石到家下重係一路滴住水。 鵜戶神宮有一嚿龜形岩石，據講如果可以將「運玉」掟入龜背個凹位（男仔用左手掟，女仔用右手掟），願望就會實現。「運玉」係印咗個「運」字嘅細細粒圓形黏土，5粒賣100日圓。據講舊史啲善信掟銀仔許願，但係發現當地小學生去執呢啲銀仔，產生好多問題，所以家下改用黏土造嘅「運玉」來取代銀仔許願。 出面網頁 鵜戶神宮嘅官方網站 〈鹈户神宫 宮崎市觀光協會[日本]〉 (中文)。宮崎市觀光協會。 〈鵜戶神宮 - 宮崎旅遊 | ULifestyle Travel〉 (中文)。